Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
2 มิ.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 12.15 จุด (0.9%) ปิดภาคเช้าที่ 1,364.52 จุด ด้วยมูลค่าการซื้อขาย 34,066.06 ล้านบาท
Most Positive Impact: AOT (+2.99 จุด), GULF (+0.74 จุด), GPSC (+0.59 จุด)
Most Negative Impact: BTS (-0.24 จุด), KTC (-0.24 จุด), BEM (-0.21 จุด)
ภาพรวมตลาดช่วงเช้าปรับเพิ่มขึ้น 12.15 จุด รับตัวขึ้นตามตลาดภูมิภาคบวกเกือบทุกตลาดโดยมีแรงซื้อเก็งกำไรกลุ่มโรงไฟฟ้า-กลุ่มท่องเที่ยวจากประเด็นวันหยุดชดเชยสงกรานต์ ซึ่งคาดว่าจะอยู่ในช่วง 4-9 ก.ค.นี้
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,345-1,375 จุด เราแนะรอดู แนวโน้มผลประกอบการ 2Q20, ประเด็น Vaccine, ประเด็นสถานการณ์ความตึงเครียดระหว่างสหรัฐฯ-จีน โดยเฉพาะการตอบโต้ของ ปธน. ทรัมป์ เบื้องต้นเราคาดว่า สัญญาเจรจาการค้าเฟส1 จะยังคงอยู่ต่อไป ณ ตอนนี้ เนื่องจาก ปัญหาที่รุมเร้าสหรัฐ ไม่ว่าจะเป็นประเด็นการแพร่ระบาดของ COVID-19 ซึ่งมากที่สุดในโลก, ประชากรผิวสีออกมาประท้วงเรียกร้องความยุติธรรมให้ George Floyd ที่เสียชีวิตจากการจับกุมของเจ้าหน้าที่ตำรวจที่ Minneapolis, ตัวเลขเศรษฐกิจที่ย่ำแย่
กลยุทธ์การลงทุนต่อจากนี้
เรายังแนะนำกลุ่ม ICT(ADVANC) ซึ่งเป็นกลุ่มที่ได้รับผลกระทบจำกัดจาก COVID-19 และหลีกเลี่ยงหุ้นกลุ่มธนาคารขนาดใหญ่, กลุ่ม Non-bank ที่ได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ
วันพุธ ติดตาม อัตราการว่างงานของยูโรโซน เดือน พ.ค.คาด เพิ่มขึ้น 0.8% เป็น 8.2% ดัชนี PMI ภาคบริการของยูโรโซน เดือน พ.ค.คาด 28.7 จุด (+140% YoY) ดัชนี ISM Non-manufacturing PMI ของสหรัฐฯ เดือน พ.ค คาด 44 จุด (+5% MoM) วันพฤหัสฯ ติดตาม ดัชนีความเชื่อมั่นผู้บริโภคเดือน พ.ค. ของไทย การประชุมธนาคารกลางยูโรโซน คาดคงดอกเบี้ยนโยบาย (Deposit Rate) ที่ -0.50% วันศุกร์ ติดตาม ดัชนี CPI เดือน พ.ค. ของไทย ตัวเลขการจ้างงานนอกภาคเกษตรของสหรัฐฯ เดือน พ.ค. คาด -8.25 ล้านตำแหน่ง จากเดือนก่อนที่ -19.5 ล้านตำแหน่ง และอัตราการว่างงานของสหรัฐฯเดือน พ.ค. คาดเพิ่มขึ้นเป็น 19.4% จากเดือนก่อนที่ 14.7%
หุ้นแนะนำ LH TRUE STEC
Strategist